Kontra Kostos apygarda

Kontra Kostos apygarda (angl. Contra Costa County) – Jungtinių Amerikos Valstijų apygarda, esanti Kalifornijos šiaurvakarinėje dalyje. Pagal 2021 m. duomenis, Kontra Kostos apygardoje gyveno 1 161 413 žmonės.Population  data.ers.usda.gov. Nuoroda tikrinta 2022-11-04. Kontra Kostos apygardos būstinė yra įsikūrusi  Martineze, o didžiausias apygardos miestas – Konkordas. Apygarda įsikūrusi į rytus nuo Marino apygardos (skiria Ričmondo–San Rafaelio tiltas), į šiaurę nuo Alamedos apygardos, į vakarus nuo San Choakino apygardos ir į šiaurės rytus nuo San Fransisko. Apygardos teritorijoje iškilęs Diablo kalnas (aukštis 1173 m).Mount Diablo peakbagger.com. Nuoroda tikrinta 2022-11-04.

 Istorija 
Kontra Kostos apygarda yra viena pirmųjų Kalifornijos apygardų, įkurta 1850 m. Iš pradžių ji buvo pavadinta „Diablo kalno apygarda“, bet vėliau pavadinimas pakeistas į Kontra Kostą, ispaniškai reiškiančią „Priešinga Pakrantė“, nes apygarda išsidėsčiusi priešais San Fransiską.Contra Costa  ereferencedesk.com. Nuoroda tikrinta 2022-11-04.

 Didžiausi miestai 

 Konkordas (122 067 gyv. 2020 m.)
 Ričmondas (103 701 gyv.)
 Antiokas (102 372 gyv.)
 San Ramonas (72 148 gyv.)
 Volnut Krykas (64 173 gyv.)
 Pitsburgas (63 264 gyv.)
 Brentvudas (51 481 gyv.)

 Gyventojai 
2020 m. duomenimis Kontra Kostos apygardoje gyveno 42,6 % baltųjų, 17,2 % azijiečių, 8,23 % afroamerikiečių, 5,22 % mišrios rasės, 1,01 % kitų rasių ir 25,8 % lotynoamerikiečių kilmės gyventojų.Contra Costa County California datausa.io. Nuoroda tikrinta 2022-11-04.

 Šaltiniai 

Kategorija:Kalifornijos apygardos